15 ژوئیه دموکراسی و میللی بیرلیک گونو موناسیبتی ایله هفته عرضینده 136 اولکه‌ده 226 نماینده لیکده تدبیرلر کئچیریلدی، سفیرلر و باش کونسوللار یئرلی مئدیا نماینده لری ایله 216 گوروش کئچیردیلر.
یئرلی مطبوعاتدا تورک سفیرلر طرفیندن قلمه آلینان 47 مقاله چاپ اولدو. 15 ژوئیه شهید و غازی لرینی یاد ائتمک مقصدی ایله مختلیف اولکه لرین یوکسک تیراژلی قزئت لرینده 34 اعلان درج اولوندو.
خاریجی ایشلر ناظیرلیگی‌‌نین وئردیگی معلوماتا گوره، 9-15 ژوئیه هفته سینده خاریجده مختلیف تدبیرلر، سرگی لر یاد ائتمه مراسیم لری کئچیریلدی.
بو چرچیوه‌ده خاریج‌ده‌کی نماینده‌لیک‌لرده یاد ائتمه دفترلری آچیلدی، بیر سیرا اولکه‌ده جمعه خطبه لرینده 15 ژوئیه شهیدلری اوچون دعالار اوخوندو.
هفته عرضینده سفیر و باش کونسول‌لار مطبوعات کنفرانسی و مطبوعاتا موصاحیبه فرماتیندا یئرلی مئدیا نماینده لری ایله 216 گوروشدولر.
باش ناظیر بینالی ییلدیریم طرفیندن قلمه آلینان مقاله، 30 اولکه ده 47 مئدیا اورگانیندا درج اولوندو. تورک سفیرلر طرفیندن حاضیرلانان 47 فرقلی مقاله ده یئرلی مطبوتات اورگانلاریندا چاپ اولدو.
سفیرلر و باش کونسوللوق لارین حمایه سینده آنادول آژانسی‌نین توپلادیغی فتو‌لاردان عبارت 69 سرگی آچیلدی.
